钦定古今图书集成/明伦汇编/氏族典/第268卷 > 王尧臣
## 钦定古今图书集成/明伦汇编/氏族典/第268卷 > 王尧臣

按《宋史王尧臣传》：“尧臣字伯庸，应天府虞城人。举进
士第一，授将作监丞，通判湖州。召试，改秘书省著作
郎，擢知制诰。陕西用兵，为体量安抚使。时韩琦坐好
水川兵败，徙秦州，范仲淹亦以擅复元昊书降耀州。
尧臣言二人者皆忠义智勇，不当置之散地。又荐种
世衡、狄青有将帅才。明年，贼果自镇戎军、原州入寇”，
败葛怀敏，仲淹自将庆州兵捍贼，贼引去。仁宗思其
言，乃复以琦、仲淹为招讨使，置府泾州，而使尧臣再
安抚泾原。因论沿边城砦控扼要害、贼径通属及备
御轻重之策五事上之，报可，以户部郎中权三司使。
丁母丧，服除，转右谏议大夫，遂拜枢密副使。居三年，
裁抑徼幸，于是有镂匿名书以布京城，然仁宗不以
为疑也。进吏部侍郎，卒，赠尚书左仆射，谥文安。尧臣
执政时，尝劝帝早立嗣。元丰三年，子同老进《遗稿》，论
父功，加赠太师、中书令，改谥文忠。